Læs også : Politiet i Hamborg: Vi har aldrig oplevet så meget had og vold

Politiet har aldrig oplevet så meget "had" og "vold"

I alt 213 betjente er blevet såret under kampene, som brød ud tidligt torsdag aften. Det tal forventes at stige i dag, oplyser polititalsmand Timo Zill til den tyske avis Bild.

- Vi har aldrig set vold og had i den skala før, siger han til avisen.

Jeg har mest oplevet, at der er kommet en eskalering fra politiets side. Rune Popp, aktivist

En gruppe, der kalder sig "den undersøgende G20-gruppe", har valgt at udtrykke skarp kritik af politiet, som de mener har opildnet demonstranterne under de voldsomme kampe.

Ligeledes har flere advokater til anholdte aktivister klaget over, at de ikke har kunnet få lov til at tale med deres klienter med det samme, skriver The Local.

De voldelige demonstrationer er noget af det, som har fyldt mest i mediebilledet de seneste dage, og det er ærgerligt, mener aktivisten Rune Popp, der selv siger, at han har deltaget i flere fredelige demonstrationer under topmødet.

Læs også : Korrespondent i Hamborg: Noget nær permanent undtagelsestilstand

- Jeg synes, at det ærgerligt, at det er det, som kommer i fokus i medierne, når der er tusindvis af folk, som demonstrerer på en anden måde, hvor det er politiet, der forhindrer dem i at komme ud med deres budskab, siger han.

Men hvad tænker du om de personer, som ødelægger det for resten ved at begå vold?

- Jeg vil ikke dømme folk på deres aktionsformer. Jeg vil også sige, at nogle af de fremskridt og privilegier, vi har i dag, er tilkæmpet ved vold og magt mod magthavere, der ikke syntes, at det skulle gå den vej. Det er forkert at tegne det op sådan, at der nogle, som ødelægger protesten for andre, siger han.